Un ENDRO brezhonek  Tud ar SMF zo bet degemeret er greizenn Studi-ha-Dudi hag e-giz-se neunt bet tro da vevañ en un endro brezhonek e-pad un nebeud devezhioù : panelloù, skritelloù, pep tra en-dro dezhe oa e brezhoneg, koulz lâret. Brezhoneg oa gant plach ar gegin ha gant blenier ar charr-boutin memes. Ha brezhoneg gant rener ar greizenn, Ifig Troadeg, evel-just. Hemañ neus  displeget dan dud penaos neus dastumet un toullad mat a ganaouennoù en e Vro-Dreger. Savet neus ur gaer a levr diwar al labour-se : «Carnets de route dIfig Troadeg, gwerzioù ha sonioù Bro-Dreger» eo titl al levr a zo e gwerzh choazh. An div nozvezh zo bet kaset en-dro gant Anne Auffret ha Marsel Gwilhou, gant kanaouennoù da selaou ha da zañsal. Plijet bras eo bet tud ar SMF gant o CHOMADENN e Plijidi ha tro neunt bet da welet pegen bev eo SEVENADUR Breizh-Izel choazh, daoust ma neo ket ken kreñv ha  gwechall, da vare Anatol ar Braz.